Konsų zona

Konsų zona () – Etiopijos pietinėje dalyje (Pietų Etiopijos regioninėje valstijoje) esanti zona. Administracinis centras – Karatis.

2022 m. vertinimais, čia gyvena 344 862 gyventojų.

 Aprašymas 
Yra regioninės valstijos pietrytiniame pakraštyje. Ribojasi su tos pačios valstijos Burdžių (rytuose), Dirašių (šiaurėje), Alių (šiaurės vakaruose) ir Pietų Omo (vakaruose) zonomis. Pietuose ribojasi su Oromijos Boranų zona. Padalinta į 4 voredas (Karat Zuria, Kena, Kolmė, Segen Zuria) ir vieną miestą (Karatis).

Geografiškai yra Didžiajame lūžių slėnyje, į pietus nuo Čamo ežero. Vakaruose zoną riboja Veito upė, rytuose ir pietuose – jos intakas Saganas. Per zoną teka Talpena. Teritorijoje randama amazonito.

Zona sutampa su konsų tautos gentinėmis žemėmis, čia įsikūrę sienomis apjuosti miesteliai. Būdingos nederlingos žemės ir kalnuoti reljefai, tačiau vietos gyventojai vystydami terasinę žemdirbystę sugebėjo užauginti gerus derlius. Dalis Konsų zonos (apie 10 proc.) 2011 m. įtrauktos į pasaulio paveldo sąrašą kaip Konsų kultūrinis kraštovaizdis.Konso Cultural Landscape

Iki XX a. pabaigos konsų žemės buvo administruojamos kaip Gardulos avradžos dalis (Gamu-Gofa provincijoje). XX a. pabaigoje buvo suformuota Konsų specialioji voreda, kuri priklausė Pietų tautų regionui, o 2011 m. priskirta Segeno tautų zonai. Tiesa, dėl voredos ribų nuolat vyko konfliktai su dirašiais ir boranais. 2014 m., nepatenkinti diskriminacija ir neteisybe konsai įteikė peticiją prašydami įkurti autonominę zoną. Tai buvo padaryta 2018 m.Kursha, Kulle (2018-12-30). „Segen shambles shows sense in splitting South“. Ethiopia Insight. Tačiau konsų konfliktas regione nėra pasibaigęs iki dabar.„Brief Monitoring Report on the Ongoing Human Rights Situation in Konso Zone & Surrounding Areas Following a Conflict that Recurred on November 10, 2020“. Ethiopian Human Rights Commission – EHRC.

2007 m. surašymo duomenimis, Konsų zona (tuo metu specialioji voreda) turėjo 235 087 gyventojų, iš kurių 113 412 buvo vyrai, o 121 675 moterys. 4 % yra miestų gyventojai. Iš viso buvo 44 902 ūkių (vidutiniškai 5,24 žmonių vienam ūkiui). Konsai sudarė 87,04 % gyventojų, o gavadai – 9,79 %. Konsų kalba kaip gimtąja kalbėjo 86,18 % gyventojų, 9,73 % – gavadų kalba, 2,08 % – oromų kalba, o 1,26 % – amharų kalba. 50,34 % buvo protestantai, 34,62 % išpažino tradicines religijas, o 13,81 % buvo Etiopijos ortodoksai.Census 2007 Tables: Southern Nations, Nationalities, and Peoples' Region

 Šaltiniai 

Kategorija:Etiopijos administraciniai vienetai